ยักษ์ใหญ่ญี่ปุ่นสำลักน้ำ
139 บริษัทญี่ปุ่นในไทยสำลักพิษน้ำท่วม
30 ต.ค. 2565

139 บริษัทญี่ปุ่นในไทยสำลักพิษน้ำท่วม
สำนักข่าวเกียวโดอ้างผลการสำรวจของโชโก รีเสิร์ชว่า โรงงาน 215 แห่งซึ่งเป็นของบริษัทจดทะเบียน 139 แห่งจากญี่ปุ่นได้รับผลกระทบจากมหาอุทกภัยในไทย  และในจำนวนดังกล่าวแบ่งเป็นธุรกิจอิเล็กทรอนิกส์ 81 แห่ง และอุตสาหกรรมรถยนต์อีก 71 แห่ง (ผลรวมออกมามากกว่า 139 แห่งเพราะมีบางบริษัททำธุรกิจในหลายอุตสาหกรรม) สะท้อนว่าตัวจักรขับเคลื่อนภาคการผลิตของแดนปลาดิบเผชิญกับความเสียหายครั้งใหญ่
ในบรรดาโรงงานซึ่งได้รับผลกระทบมี 173 แห่งต้องหยุดดำเนินการ อีก 7 แห่งต้องปรับตารางการผลิต และในกลุ่มที่ต้องระงับสายการผลิตมี 95 แห่งปิดชั่วคราวเพราะอยู่ในวงล้อมของน้ำ ขณะที่ 41 แห่งสั่งปิดเพื่อความปลอดภัยของคนงาน ส่วนอีก 28 แห่งหยุดผลิตเพราะถูกสั่งให้อพยพ
บริษัทวิจัยโชโกยืนยันว่า มีบริษัทญี่ปุ่นนอกตลาดหลักทรัพย์อย่างน้อย 96 แห่งยังเปิดทำการในนิคมอุตสาหกรรม 7 แห่งซึ่งได้รับความเสียหายหนักจากน้ำท่วม